CELEX: 62020TN0602
Language: bg
Date: 2020-09-30 00:00:00
Title: Дело T-602/20: Жалба, подадена на 30 септември 2020 г. — MS/Комисия

30.11.2020   
            
            
               BG
            
            
               Официален вестник на Европейския съюз
            
            
               C 414/41
            
         
      Жалба, подадена на 30 септември 2020 г. — MS/Комисия
      (Дело T-602/20)
      (2020/C 414/62)
      Език на производството: немски
      
         Страни
      
      
         Жалбоподател: MS (представител: Rechtsanwalt M. Medla)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени обжалваното решение във формата на решението, постановено по подадената жалба по административен ред,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбата е насочена срещу решение PMO 4, TFT IN, 0425863600 на Европейската комисия, PMO — Служба за управление и плащане по индивидуални права, PMO 4 — отдел „Пенсии и отношения с бивши служители“ от 3 декември 2019 г., във формата на решение HR.E.2/NX/sb/Ares на Европейската комисия, DG HR — генерална дирекция „Човешки ресурси и сигурност“, DIR E — „Правни въпроси и партньорства“, отдел 2 — „Обжалвания и проследяване на случаи“ от 30 юни 2020 г., с което е отхвърлена жалбата по административен ред срещу обжалваното решение.
      В подкрепа на жалбата се посочва едно-единствено основание, в рамките на което се твърди нарушение на член 11, параграф 2, второ тире от приложение VIII към Правилника за длъжностните лиза на Европейския съюз (1) във връзка с член 7, параграф 1, алинея 2 от решението на административния комитет на Съда на Европейския съюз от 12 май 2004 г. за приемане на общи разпоредби за изпълнение на членове 11 и 12 от приложение VIII към Правилника.
      Ответникът неправилно извършил изчисляването на подлежащия на признаване осигурителен стаж въз основа на действително прехвърлената капиталова стойност, от която са приспадани 3,9 % годишно към деня на искането за трансфер. Според жалбоподателя обаче ответникът е трябвало да извърши изчислението въз основа на съобщената от управляващия националната пенсионна схема орган стойност на пенсионните права към момента на искането за трансфер. Това щяло да доведе до увеличаване с над 20 % на броя на годините осигурителен стаж, подлежащи на признаване.
      
         (1)  Регламент № 31 (ЕИО), 11 (ЕОАЕ), установяващ Правилника за длъжностните лица и Условията за работа на другите служители на Европейската икономическа общност и на Европейската общност за атомна енергия (ОВ P 45, 14.6.1962 г., стр. 1385).